cyanic-selkie/wikianc huggingface dataset:
Գյուղատնտեսությունը Ավստրիայում
Գյուղատնտեսության կառուցվածք
1990-ական թվականներին Ավստրիան հացահատիկային մշակաբույսերի, կաթնամթերքի և կարմիր մսի գծով ամբողջովին ինքնաբավ էր։ Այդ արդյունքին հնարավոր եղավ հասնել գյուղատնտեսության մեջ աշխատանքի արտադրողականության բարձրացման շնորհիվ։ Գյուղատնտեսական արտադրանքի ավելացված արժեքը գոյանում էր հիմնականում դաշտային մշակաբույսերի, մսի և կաթնամթերքի արտադրությունից, ընդ որում, առավել շատ մասնաբաժինը գոյանում էր անասնապահությունից ։
Քանի որ Ավստրիայի տարածքի զգալի մասը զբաղեցնում են լեռները, Արևելյան Ավստրիայի միայն մի մասը և երկրի արևմտյան ու հյուսիսային հատվածի հարթություններն են հարմար հողագործության և ինտենսիվ անասնապահության համար։ Երկրի տարածքի մնացած մասը օգտագործվում է անտառային տնտեսության և ցածր ինտենսիվ անասնապահության (լեռնային արոտավայրեր) համար ։
Ծանոթագրություններ
Կատեգորիա:Ավստրիայի տնտեսություն Կատեգորիա:Գյուղատնտեսություն ըստ երկրի
Հակոբ Փանոսյան
Հակոբ Վարթևառի Փանոսյան, ինքնաշխատ եւ հրթիռային համակարգերի կառավարման բնագավառի գիտնական։ ՀՀ ԳԱԱ արտասահմանյան անդամ (2008 թվականի նոյեմբերի 28-ից)։
Կենսագրություն
1969 թվականին ավարտել է Բեյրութի ամերիկյան համալսարանը։ 1974 թվականին ստացել է մագիստրոսի վկայական Հարավային Քարոլայնայի Կոլումբիայի համալսարանից կիրառական մաթեմատիկայի մեջ և 1981 թվականից Կալիֆորնիայի համալսարանի Լոս Անջելեսի մասնաճյուղի փիլիսոփայության դոկտորի աստիճանի է արժանացել ճարտարագիտության մեջ։ 1981-1987 թվականներին աշխատել է Թեքսդրօն (Textron) ընկերությունում և 1987 թվականից աշխատել է «Ռոքուել Միջազգային» (Rockwell International, Rocketdyne), ապա Բոինգ (Boeing, Rocketdyne) և ապա Փրաթ և Ուիթնի (Pratt & Whitney, Rocketdyne) ընկերությունների մեջ ինքնաշխատ եւ հրթիռային համակարգերի և առաջացող բարձր հաճախության տատանումները կառավարելու՝ որպես «Շաթլ» տիեզերանավերի շարժիչների և տատանումների կայունության և կառավարման գլխավոր մասնագետ։ Ծրագրավորել է ամենաբարդ գերձայնային շարժիչի` X33 Aerospike Engine կառավարման օրինակարգը (control law) և առաջարկել է շարժիչների մասնաբաժիններում առաջացող բարձր հաճախության տատանումները կառավարելու և շատ ցածր ջերմաստիճաններում դրանց կայունությունն ապահովելու նոր եղանակ  ։ Ստացել է պատենտ (US5365842 A) տատանումների մարման նոր եղանակի համար։
Փանոսյանը նաև Նորթրիջում Կալիֆորնիայի նահանգային համալսարանի պաշտոնակից պրոֆեսոր (adjunct professor) է, և Բոյինգի տեխնիկական անդամակից (Boeing Technical Fellow)։ Նա համահեղինակ է երկու գրքերի և ավելի քան 80 գիտական հոդվածների։
1983 թվականին հիմնադրել է (ԱՃԳԸ) Ամերիկահայ ճարտարագետների և գիտնականների ընկերակցությունը (Armenian Engineers and Scientists of America), և 1987 եւ 1988 թվականներին ծառայել որպես ընկերության նախագահ և նույն թվականներին նախաձեռնել է առաջին Հայ Գիտնականների և Ճարտարագետների համաշխարհային գիտաժողովը Լոս Անջելոսում, որը կայացել է 1989 թվականի Յուլիսին և որին նախագահել է Միհրան Աղպապյանը։ 1992 թվականին հիմնադրել է ԱՐՓԱ հիմնարկը (ARPA Institute) և մինչ այժմ ծառայում է որպես կազմակերպության նախագահ։ Ընտրվել է Հայաստանի Գիտությունների Ազգային Ակադեմիայի արտասահմանյան անդամ։ 1987 թվականին երեք ամսով գտնվել է Հայաստանում՝ ԱՄՆ-ի Ֆուլպրայթ կազմակերպության պատվերով և դասավանդել է ԵՊՀ-ի և Պոլիտեխնիկ համալսարանների մեջ ավտոմատ կառավարման համակարգերի մասին։ Այդ թվականից հաճախ է գտնվում Հայաստանում և կազմակերպում և տանում զանազան աշխատանքներ ԱՐՓԱ Հիմնարկի շրջանակներում։ ԱՐՓԱ Հիմնարկի միջոցով ստեղծել է Ալիխանյան Ազգային Լապարաթորիայի մէջ առաջին մաքուր սենյակը, իր ջանքերով ԱՐՓԱ Հիմնարկը ստեղծել է Երեբունի հիւանդանոցում առաջին արդի արյան կենտրոնը, նուիրել է Մոլեկուլային կենսաբանության Ինստիտուտին առաջին արդի սեկվինաթորը ԴՆԹ-ի ուսումնասիրութիւնների համար եւ բազմաթիւ ինստիտութներին եւ համալսարաններին նվիրել է անհրաժեշտ գիտահետազոտական սարքեր։
Նա կազմակերպում է ամենամյա նորարության մրցույթ հայաստանի երիտասարդ գիտնականների համար եւ ամենամսյա դասախոսություններ Լոս Անջելոսում, Հայաստանի և կամ հայության մասին, հրավիրելով տարբեր բնագավառների մեջ մասնագիտացած անձեր։
Ծանոթագրություններ
4. http://www.arpainstitute.org
Կատեգորիա:Հայ ճարտարագետներ Կատեգորիա:Հայ բարերարներ Կատեգորիա:ՀՀ ԳԱԱ արտասահմանյան անդամներ Կատեգորիա:Բեյրութի ամերիկյան համալսարանի շրջանավարտներ Կատեգորիա:Հայ գիտնականներ Կատեգորիա:Հայ մաթեմատիկոսներ
Կլյավլինսկի շրջան
Կլյավլինսկի շրջան (Клявлинский район), մունիցիպալ շրջան Ռուսաստանի Դաշնության Սամարայի մարզում։
Աշխարհագրություն
Շրջանի տարածքի մակերեսը կազմում է 1160 կմ²։
Բնակչություն
2010 թվականի մարդահամարի արդյունքներով շրջանում բնակվում էր 14899 մարդ։ Բնակչության խտությունը կազմում էր 12,84 մարդ/կմ²։
Արտաքին հղումներ
Կատեգորիա:Սամարայի մարզ Կատեգորիա:Ռուսաստանի շրջաններ ըստ դաշնային սուբյեկտների
Միիկո Ալբորնոս
Միիկո Մարտին Ալբորնոս Ինոլա (Miiko Martín Albornoz Inola, ), չիլիացի ֆուտբոլիստ, գերմանական ակումբ «Հաննովեր 96»–ի և Չիլիի ազգային հավաքականի կիսապաշտպան։
Կարիերա
Ծնվել է 1990 թվականի նոյեմբերի 30–ին Ստոկհոլմում, չիլիական ընտանիքում։ Հաճախել է Բռոմմապոյկարնա ֆուտբոլային դպրոցը։ Մեծ ֆուտբոլային կարիերան սկսել է 2008 թվականին՝ Բռոմմապոյկարնա թիմում, այնտեղ անցկացնելով երեք մրցաշրջան, առաջնությունում անցկացրել է 79 խաղ։ Խաղալով Բռոմմապոյկարնա ակումբում Ալբորնոսը խաղացել է պաշտպան դիրքում։
2011 թվականին տեղափոխվել է Մալմյո ակումբը։
Ալբորնոսը 2014 թվականի հուլիսի 20–ին, մինչև 2017 թվականը պայմանագիր կնքելով տեղափոխվել է գերմանական ակումբ «Հաննովեր 96».
Արտաքին հղումներ
Կատեգորիա:Չիլիացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի պաշտպաններ Կատեգորիա:Բունդեսլիգայի ֆուտբոլիստներ
Բաշի (Բերկրի-Աբաղայի գավառ)
Բաշի, գյուղ Արևմտյան Հայաստանում, Վանի վիլայեթի Բերկրիի գավառակում ։
Բնակչություն
XX դարի սկզբին ուներ 21 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Լուի դը Ռուվրուա
Պալատական կյանք
Լյուդովիկոս XIII -ի ֆավորիտներից մեկի որդին՝ արքայազն Կոնդեի հեռավոր ազգականը, ով «հիմարներ օրը» ժամանակին  անցավ  Կարդինալ Ռիշելյեի կողմը, որի համար նրան տրվեց դքսի կոչում։ 1692 թվականին նա իր առաջին արշավն իրականցրեց  Լյուքսեմբուրգի մարշալի հրամանատարության ներքո և աչքի ընկավ Ֆլորյուսի և Ներվինդենի մարտերում։ 1693 թվականին ժառանգեց դքսի և ազնվականի տիտղոս  և առաջադրվեց  որպես Բրիգադային գեներալ։ Սեն-Սիմոնը շուտով թողեց զինվորական ծառայությունը,քանի որ չէր ընդունվում Լյուդովիկոս XIV-ի կողմից։ Հավատարիմ մնալով արիստոկրատական հայացքներին՝ լինելով Յանսենիզմ-ի հետևորդ, և խիստ բարքերի տեր մարդ, նա կանգնեց Լուի Դոֆին Ֆրանսիացու կողքին և թշնամության մեջ մտավ Տիկին Մենտենոնի և լեգիտիմացված իշխանների հետ։ Այնուհետև, միացավ Օռլեանի դքսության պարտիային՝ չնայած նա չկարողացավ ընդհանուր լեզու գտնել իր սիրելի կարդինալ Դյուբուայի հետ։ Երբ նրա հովանավորը Միապետի փոխարեն դարձավ պետության ժամանակավոր կառավարիչ, Սեն-Սիմոնը նշանակվեց միապետական խորհորդի կազմում։ Իսպանիայի հետ խաղաղություն հաստատելուց հետո դուքսն ուղղարկվեց՝ որպես ռեգենտ Մադրիդ,որտեղ կազմակերպեց անչափահաս Լյուդովիկոս XV-ի նշանադրությունը ինֆանտ Մարիա-Աննայի հետ, որի համար նրան շնորհվեց գրանտ տիտղոսը։ Ռեգենտի մահից հետո Սեն-Սիմոնը ավարտեց իր պալատական կյանքը և չցանկանալով տեսնել թշնամիների հաղթանակը՝ նա մեկուսացավ իր Լաֆերտե-Վիդամի կալվածքում, որտեղ իրեն նվիրեց հուշեր գրելուն։
Հուշեր
Սեն-Սիմոնի մահից հետո նրա բազմաթիվ փաստաթղթեր, դատարանի որոշմամբ, առգրավվեցին և հանձնվեցին պետական արխիվին։ Հուշագրությունները ծնվեցին Սենտ-Սիմոնի Մարկիզ դե Դանժոյի գրառումները մերժելուց հետո, և դրանց մեջ  նա տալիս է լավ սահմանված բնութագրեր. բառի համար չի մտնում գրպանը:Հուշագրերը սկսեցին տպագրվել միայն 1784թվականին, և առաջին ամբողջական հրատարակությունը (թեկուզ մեղմացված) լույս տեսավ 1818թվականին, ինչը սենսացիա առաջացրեց ռոմանտիկների մոտ։
Սեն-Սիմոնի հուշագրերը անգնահատելի ուղեցույց են հանդիսանում  Մեծ դարի (1694—1723) պատմության մասին։ Տակիտոսի նմանակմամբ  նա փորձում է գուշակել տարբեր պատմական անհատականությունների գործողությունների թաքնված աղբյուրները, բայց միևնույն ժամանակ, նրա կողմնակալությունը  և անձնական թշնամությունը հաճախակի էին ի հայտ գալիս։ Որպես պատմաբան՝ նա մեծապես չափազանցնում է արիստոկրատական կուսակցությունների և պալատական ինտրիգների կարևորությունը։ «Սենտ-Սիմոնը պատմում է, ինձ համար կարևոր, Լյուդվիգ XIV դատարանի կարևոր կարևոր մանրուքը», - հեգնաբար ասաց Ալեքսանդր Տուրգենևը ։
Սան Մորի
Սան Մորի (San Mori, մունիցիպալիտետ Իսպանիայում։ Մտնում է Խիրոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Ալտ-Էմպորդա շրջանի կազմում։ Տարածքը զբաղեցնում է 7,5 կմ²։ Բնակչությունը՝ 166 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Ռենին
Կատեգորիա:Մարդու սպիտակուցներ Կատեգորիա:ՖՀ 3.4.23
Սվետլանա Խոդչենկովա
Սվետլանա Վիկտորովնա Խոդչենկովա (Светлана Викторовна Ходченкова, ամուսնության տարիներին՝ Յագլիչ (Яглыч), ), կինոյի, թատրոնի և հեռուստատեսության ռուս դերասանուհի։
Կենսագրություն
Կինոյում առաջին անգամ նկարահանվել է 2003 թվականին՝ Ստանիսլավ Գովորուխինի «Օրհնեցեք կնոջը» ֆիլմում մարմնավորելով գլխավոր հերոսուհուն։ Այդ դերի համար Սվետլանա Խոդչենկովան ներկայացվել է «Նիկա» կինոմրցանակի կնոջ լավագույն դերակատարում անվանակարգում։ Հետագայում նկարահանվել է «Սիրո թալիսման» պատմական հեռուստասերիալում (2005)՝ հանդես գալով գուշակուհի Կասանդրայի դերում։
2005 թվականին Սվետլանա Խոդչենկովան ավարտել է Բորիս Շչուկինի անվան թատերական ինստիտուտը, որտեղ սովորել է Մ. Բորիսովի կուրսում։ 2011 թվականին դերասանուհին առաջին անգամ նկարահանվել է Հոլիվուդում ՝ «Լրտե՛ս, դուրս գնա» ֆիլմում կատարելով Իրինայի դերը ։ Իր գործընկերների հետ նա ֆիլմը ներկայացրել է Վենետիկի կինոփառատոնում։
Սվետլանա Խոդչենկովան «Միասնական Ռուսաստան» կուսակցության անդամ է ։ Անդամակցում է Ռուսաստանի կինոգործիչների միությանը։
Անձնական կյանք
2005 թվականի դեկտեմբերի 13-ին Սվետլանա Խոդչենկովան ամուսնացել է դերասան Վլադիմիր Յագլիչի հետ, ում հետ ծանոթ է եղել դեռ ուսանողական տարիներից։ Ամուսնությունից հետո Սվետլանա Խոդչենկովան փոխել է ազգանունը, սակայն բեմում և կինոյում շարունակել է հանդես գալ օրիորդական ազգանունով ։ 2010 թվականի ամռանը նրանք ամուսնալուծվել են ։
2011 թվականից հանպիպել է մոսկվայաբնակ գործարար Գեորգի Պետրիշինի հետ ։ 2015 թվականի մայիսի 28-ին Պետրիշինը դերասանուհուն առաջարկություն է արել թատրոնի բեմում, սակայն հարսանիքն այդպես էլ տեղի չի ունեցել, և նրանք բաժանվել են 2016 թվականի փետրվարին ։
Արտաքին հղումներ
Կատեգորիա:Ռուս դերասանուհիներ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:«Միասնական Ռուսաստան» կուսակցության անդամներ Կատեգորիա:Ռուս մոդելներ Կատեգորիա:Թատրոնի դերասանուհիներ Կատեգորիա:Ռուս կինոդերասանուհիներ Կատեգորիա:«Ոսկե արծիվ» մրցանակի դափնեկիրներ Կատեգորիա:Ռուս հեռուստատեսային դերասանուհիներ
Կոշկիի շրջան
Կոշկիի շրջան (Кошкинский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1928 թվականին։ Վարչական կենտրոնը՝ Կոշկի ։
Աշխարհագրություն
Շրջանի տարածքի մակերեսը կազմում է 1750 կմ²։
Բնակչություն
2010 թվականի մարդահամարի արդյունքներով շրջանում բնակվում էր 25766 մարդ։ Բնակչության խտությունը կազմում էր 14,72 մարդ/կմ²։
Արտաքին հղումներ
Կատեգորիա:Սամարայի մարզ Կատեգորիա:Ռուսաստանի շրջաններ ըստ դաշնային սուբյեկտների
Ժուլիա Լեմերտս
Ժուլիա Լեմերտս (Júlia Lemmertz, ), բրազիլացի դերասանուհի։
Կենսագրություն
Ժուլիան ծնվել է Պորտու Ալեգրի քաղաքում։ Մանուկ հասակում ցանկացել է անասնաբույժ դառնալ, սակայն հետագայում մտափոխվել է և ծնողների՝ Լիլիան Լեմմերցի և Լիննեու Դիասայի մասնագիտությունն է ընտրել՝ դերասանություն։ 18 տարեկանում բարեհաջող մասնակցել է «Դեռահասներ» հեռուստանովելի դերասանների ընտրման մրցույթին։ Դրանից հետո մինչ այժմ նկարահանվել է ավելի քան 15 հեռուստասերիալներում և ինը գեղարվեստական ֆիլմերում։ Նա նաև հանդես է գալիս թատերական դերերով։ Ժուլիայի ամուսինը նույնպես դերասան է՝ Ալեշանդրի Բորժեսոմը։ Ամուսինները հաճախ են նկարահանվում միասին։ Նրանք ունեն երկու զավակ՝ Լուիզան և Միգելը։
Արտաքին հղումներ
Կատեգորիա:Բրազիլացի դերասանուհիներ
Google Docs
Google փաստաթղթեր (Google Docs), անվճար առցանց գրասենյակ, որը մշակվել է Google ընկերության կողմից ։ Կազմավորվել է Writely-ի և Google Spreadsheets-ի միաձուլման արդյունքում։ Ավելի ուշ հավելվածի գործառույթն ընդլայնվել է Quickoffice գրասենյակային փաթեթի օգնությամբ, որը որոնողական կորպորացիայի կողմից ձեռք է բերվել 2012 թվականին ։ Անդրոիդի և iOS-ի բջջային պլատֆորմների համար ընկերությունը մշակում է Android SDK-ի և Xcode-ի միջոցով ստեղծված հավելվածների հատուկ խմբագրություն։
Սա վեբ-կողմնորոշված ծրագրային ապահովման, այսինքն, մի ծրագիր, որը աշխատում է որպես վեբ դիտարկիչ, առանց համակարգչի վրա տեղադրելու։ Օգտագործողի կողմից ստեղծված փաստաթղթերը և աղյուսակները պահվում են Google-ի հատուկ սերվերի վրա կամ կարող են տեղափոխվել ֆայլ։ Սա ծրագրի հիմնական առավելություններից մեկն է, քանի որ մուտքագրված տվյալների հասանելիությունը կարող է իրականացվել ինտերնետին միացված ցանկացած համակարգչից (մինչդեռ գաղտնաբառը պաշտպանված է)։
Պատմություն
Google Docs & Spreadsheets-ը հիմնված է երկու տարբեր ապրանքների, Writely-ի և Google Spreadsheets-ի վրա։ Writely եղել է առանձին տեքստային պրոցեսոր վեբում։ Այն ստեղծվել է Upstartle ընկերության կողմից և ներառում է այնպիսի գործառույթներ, ինչպիսիք են համատեղ խմբագրումը և մուտքի վերահսկումը։ Մենյուները, տաք ստեղները և ցուցադրվող երկխոսությունները նմանակեցին այն, ինչ օգտվողները կարող էին տեսնել իրենց համակարգչում տեղադրված տեքստային պրոցեսորներում, ինչպիսիք են Microsoft Word-ը կամ OpenOffice.org Writer-ը։ 2006 թվականի սկզբին Google-ը ձեռք բերեց Upstartle-ը։ Այդ պահին Upstartle-ում աշխատել է չորս աշխատակից ։ Writely-ը փակել է Google սերվերի փոխանցման գրանցումները իր ծառայության ժամանակ։ 2006 թվականի օգոստոսին Writely-ը սկսեց հրավերներ ուղարկել նրանց, ովքեր մինչև ամռան վերջ աշխատանք սկսելու վերաբերյալ տեղեկատվություն ստանալու հարցում էին թողել։ 2006 թվականի օգոստոսի 23-ին Writely-ը հրավերներ է ուղարկել բոլոր նրանց, ովքեր թողել են հարցումը և հասանելի դարձել բոլորի համար։ Writely-ի սեփականատերերը հաշիվների վրա կարող է հրավիրել ուրիշներին, ավելացնելով նրանց համահեղինակները Writely-ի փաստաթղթի վրա։ Writely-ը շարունակում է աշխատել իր օգտագործողների համակարգի հետ 2006 թվականի սեպտեմբերի 19-ը, մինչև այն միացված է Google Accounts համակարգին ։ Writely-ը սկզբում աշխատել է Մայքրոսոֆթի ASP.NET տեխնոլոգիայի վրա, որը օգտագործում է Մայքրոսոֆթ Վինդոուզ-ը։ 2006 թվականի հուլիսից Writely սերվերները աշխատում են Լինուքսի հիմնված օպերացիոն համակարգերի վրա ։ Միաժամանակ Google-ը մշակել է Google Spreadsheets-ը։ Google-ը Spreadsheets-ի մասին հայտարարել է 2006 թվականի հունիսի 6-ին և այն հասանելի է դարձրել միայն առաջինը գրանցված սահմանափակ թվով օգտատերերի համար։ Սահմանափակ թվով օգտվողների համար նախատեսված տարբերակի թեստը ավարտվել է, և այն փոխարինվել է բետա տարբերակով, որը հասանելի է Google Account-ի բոլոր հաշիվների սեփականատերերի համար։ 2010 թվականի սկզբին Google-ը հնարավորություն է տվել Google Docs ծառայության միջոցով պահել և կիսել ցանկացած տեսակի ֆայլեր ։ Այն նաև ավելացրել է Գրանշանների օպտիկական ճանաչման բեռնվող տարբերակը .pdf փաստաթղթեր և նկարներ, բայց ի սկզբանե աջակցում է միայն լատինական այբուբենի լեզուներով ։ 2011 թվականի ձմռանը ներդրվել է ևս 29 լեզուների, այդ թվում՝ ռուսերենի աջակցությունը ։
Writely (Document)
Տեքստային պրոցեսոր, որը թույլ է տալիս խմբագրել OpenDocument-ի, Microsoft Word-ի տեքստային փաստաթղթերը, ինչպես նաև էլեկտրոնային աղյուսակները։
Իրականացվել է AJAX-ի միջոցով։ Օգտագործողները կարող են մուտք գործել և խմբագրել փաստաթղթեր ցանկացած համակարգչից, երբ միացված է համացանցին։ Կա հնարավորություն ստեղծել և խմբագրել փաստաթղթեր օֆլայն, փաստաթուղթը գրված է, երբ առաջին անգամ միացված է համացանցին։
Դուք կարող եք մուտք գործել մեծ թվով ֆորմատավորման գործիքներ՝ տառատեսակի չափի և ոճի փոփոխություն, գույնի և դեկորացիաների ընտրություն, ցուցակների և սեղանների ստեղծում, նկարների, հղումների և հատուկ նիշերի տեղադրում։
Դուք կարող եք կատարել էջանիշեր, մեկնաբանություններ։
Փաստաթղթերը պահպանվում են ավտոմատ կերպով փոփոխությունների կատարման ընթացքում, սակայն յուրաքանչյուր խմբագրում արձանագրվում է, և կարելի է օգտվել փոփոխությունների չեղարկման և վերադարձման գործառույթից այնպես, ինչպես սովորական տեքստային խմբագրիչում։ Կա հնարավորություն բեռնել սերվերի վրա և բեռնել ֆայլերը տարբեր ձևաչափերով։
Աջակցում է պարզ տեքստ, HTML, Microsoft Word, RTF, OpenDocument, PDF և մի քանի գրաֆիկական ձևաչափերով։ Դուք կարող եք ստանալ մի ընտրություն տեքստերի ձևով HTML ֆայլեր zip արխիվից։ Հայտագրված (բայց դեռ չի իրականացվել) աջակցություն Word Perfect:
Google Spreadsheets
Թույլ է տալիս տվյալների մուտք գործել աղյուսակի շարքերն ու սյունակները, ինչպես նաև կատարել ոչ շատ բարդ հաշվարկներ։ Ծրագիրը թույլ է տալիս ներմուծման և արտահանման տվյալների և կոնկրետ ձևաչափով Microsoft Excel, և հրապարակայնորեն մատչելի OpenDocument և CSV.
Նախատեսված է այլ օգտատերերի մուտքը ստեղծված աղյուսակ՝ ինչպես խմբագրման իրավունքով, այնպես էլ առանց (միաժամանակ առավելագույնը 10 օգտատեր)։
Google Presentations
Հնարավորություն է տալիս ստեղծել էլեկտրոնային շնորհանդեսներ։ Իրականացվել է Microsoft PowerPoint ֆայլերի ներմուծման/արտահանման հնարավորությունը (*.ppt):
Google Presentations-ի հիմքում դրվել են Tonic Systems ընկերության մշակումները, որը Google-ը ձեռք է բերել 2007 թվականին։
Բիզնես մոդել
Google Docs բիզնես մոդելը տեղավորվում է Google-ի ամպային պահպանման ծառայության մատուցման ընդհանուր ռազմավարության մեջ և համատեղ տարածվում է այլ ուղղությունների վրա (օրինակ՝ Gmail-ը և Picasa-ն)։
Արտաքին հղումներ
Կատեգորիա:Գուգլի ծառայություններ Կատեգորիա:Տեքստային խմբագրիչներ Կատեգորիա:Վեբ 2.0 Կատեգորիա:Օֆիսային ծրագրաշարային փաթեթներ
Աննա Գեյգեր
Աննա Գեյգեր (Anna Bella Geiger, ), լեհ-հրեական ծագում ունեցող բրազիլացի նկարչուհի, Լաժե զբոսայգու Դիտարվեստ դպրոցի պրոֆեսոր։ Բնակվում է Ռիո դե Ժանեյրոյում։ Նրա աշխատանքները պահվում են ինչպես պատկերասրահներում, այնպես էլ ԱՄՆ-ի, Չինաստանի, Բրազիլիայի և Եվրոպայի մասնավոր հավաքածուներում։
Կենսագրություն
Աննա Բելլա Գեյգերի ծնողները մեծացել են Օստրովեց-Սվենտոկշիսկի քաղաքում (Լեհաստան)։ Նրանք Բրազիլիա են տեղափոխվել դստեր ծնվելուց տասը տարի առաջ։ Նրա հայրը արհեստավոր էր ։
Գեյգերը սկզբում Ռիո դե Ժանեյրոյի դաշնային համալսարանում սովորել է գրականություն և լեզվաբանություն, այնուհետև՝ 1950-ականներին, սովորել է արվեստ Ռիո դե Ժանեյրոյի Ֆայգի Օստրովերի ինստիտուտում։ 1954 թվականին Գեյգերը տեղափոխվել է Նյու Յորք, որտեղ արվեստի պատմության դասեր է ստացել Մետրոպոլիտեն թանգարանում, իսկ հաջորդ տարի վերադարձել է Ռիո դե Ժանեյրո։ 1965 թվականին Գեյգերը սկսել է այցելել Մեխիկոյի ժամանակակից արվեստի թանգարանում գտնվող փորագրման դասընթացներին, որտեղ երեք տարի անց ինքն է սկսել դասավանդել։ 1969 թվականին նա կրկին ժամաել է Նյու Յորք՝ դասավանդելու Կոլումբիայի համալսարանում, իսկ 1970 թվականին կրկին վերադարձել է Ռիո դե Ժանեյրո ։
1970-ական թվականներին Գեյգերը, աշխատելով աբստրակցիոնիզմի ուղղությամբ, սկսել է իր ստեղծագործություններում ներառել ներկայացուցչական տարրեր և օգտագործել լուսանկարչական փորագրություն, ֆոտոմոնտաժ, ասամբլաժ, քանդակ և վիդեո։ 1980-ական թվականներին նա կենտրոնացել է գեղանկարչության վրա, իսկ 1990-ականների սկզբին՝ մետաղի մեջ թափված քարտեզագրական պատկերների և արխիվային արկղերի երկաթե կառուցվածքների վրա, որոնք ներառում են մետաղական հյուսելը և տաք մոմով նկարելը (encaustic) ։
1983 թվականին Գեյգերը դարձել է Ջոն Սայմոն Գուգենհայմի հիշատակի հիմնադրամի անդամ ։
Գրականություն
Կատեգորիա:20-րդ դարի նկարչուհիներ Կատեգորիա:21-րդ դարի կին արվեստագետներ Կատեգորիա:Բրազիլացի կին արվեստագետներ Կատեգորիա:Բրազիլացի նկարիչներ Կատեգորիա:Բրազիլացի ժամանակակից արվեստագետներ
Մախրենգա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կրասնի Յառի շրջան (Սամարայի մարզ)
Կրասնի Յառի շրջան (Красноярский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1965 թվականին։ Վարչական կենտրոնը՝ Կրասնի Յառ ։
Բնակչություն
2010 թվականի մարդահամարի արդյունքներով շրջանում բնակվում էր 51952 մարդ։ Բնակչության խտությունը կազմում էր 22,49 մարդ/կմ²։
Արտաքին հղումներ
Կատեգորիա:Սամարայի մարզ Կատեգորիա:Ռուսաստանի շրջաններ ըստ դաշնային սուբյեկտների
Բաբուլտա
Բաբուլտա , հնագույն երկիր Հայկական լեռնաշխարհում կամ նրա հարակից շրջաններում, տեղադրությունը՝ անորոշ։ Հիշատակվում է ասորեստանյան սեպագիր արձանագրություններում ։
Ծանոթագրություններ
Կատեգորիա:Հայկական լեռնաշխարհի հնագույն երկրներ
Ելենա Մխիթարյան
Կենսագրություն
1956-1961 թվականներին սովորել և ավարտել է Երևանի պետական համալսարանի օտար լեզուների ֆակուլտետը և աշխատանքի անցել նույն բուհում։ 1961-1967 թվականներին եղել է Երևանի պետական համալսարանի ռոմանագերմանական լեզուների ամբիոնի դասախոս, 1967-1987 թվականներին՝ Երևանի պետական համալսարանի անգլիական բանասիրության ամբիոնի ավագ դասախոս, 1987-1992 թվականներին՝ Երևանի պետական համալսարանի անգլիական բանասիրության ամբիոնի վարիչ, 1988-2003 թվականներին՝ Երևանի պետական համալսարանի անգլիական բանասիրության ամբիոնի դոցենտ, 2003-2013 թվականներին՝ Երևանի պետական համալսարանի անգլիական բանասիրության ամբիոնի պրոֆեսոր, 2013-2020 թվականներին՝ Խ. Աբովյանի անվան հայկական պետական մանկավարժական համալսարանի Ռոմանագերմանական լեզուների ամբիոնի վարիչի պաշտոնակատար ։
Պարգևներ
== Հրապարակումներ ==
Ծանոթագրություններ
Կատեգորիա:Բանասիրական գիտությունների թեկնածուներ Կատեգորիա:Հայ բանասերներ Կատեգորիա:ԵՊՀ շրջանավարտներ Կատեգորիա:Հայ պրոֆեսորներ Կատեգորիա:ԵՊՀ դասախոսներ
Հոգեբանական դիտում
Հոգեբանական դիտում, նկարագրական հոգեբանական մեթոդ, որի առանձնահատկությունն ուսումնասիրվող օբյեկտի կազմակերպված կամ պլանավորված ընկալումն է, նրա վարքային դրսևորումների գրանցումը։ Դիտումը հոգեբանական երևույթների նպատակուղղված, կազմակերպված ընկալումն է որոշակի պայմաններում դրանք ուսումնասիրելու նպատակով։
Դիտման մեթոդը հետազոտության հնագույն մեթոդն է։ Դրա օգնությամբ կարելի է մարդու մասին լայն տեղեկություններ ստանալ։ Այն անփոխարինելի է այնտեղ, որտեղ մշակված չեն ստանդարտացված ընթացակարգեր։ Դիտման մեթոդը չափազանց մեծ նշանակություն ունի երեխաների հոգեբանական առանձնահատկություններն ուսումնասիրելու համար, քանի որ նրանք մեծ խնդիրներ են առանջնացնում փորձարարական հետազոտության ընթացքում։
Դիտման՝ որպես ընդհանուր հոգեբանական մեթոդի նշանակությունը նրանում է, որ, ի տարբերություն այս կատեգորիայի այլ մեթոդների (զրույց, հարցազրույց, հարցաթերթ, թեստ), այս մեթոդը հնարավոր է ոչ միայն յուրաքանչյուր հետազոտության մեջ, նույնիսկ անխուսափելի է։ Եթե նույնիսկ օբյեկտի ուսումնասիրման համար օգտագործվում է այլ փորձարարական մեթոդ, դիտումը պարտադիր ուղեկցում է վերջինիս։ Ցանկացած ուսումնասիրման ժամանակ հետազոտողը դիտում է, հետևում է փորձարկվողի ռեակցիաներին և վարքի դրսևորումներին, ինչպես նաև հետևում է փորձի անցկացման պայմաններին։ Թերևս միայն փաստաթղթերի ուսումնասիրությունն է անցկացվում առանց հետազոտվող օբյեկտի անմիջական դիտման։ Սակայն, այստեղ էլ հետազոտողը անուղղակիորեն օգտագործում է դիտման արդյունքներ։ Այս առումով, կարելի է ասել, որ դիտումն ընկած է ցանկացած հետազոտության հիմքում։
Բայց դիտումը նաև հատուկ մեթոդ է. այն հայտնաբերում է օբյեկտի մի շարք հատկություններ, նրանց միջև առկա կապերը։ Դիտումը տալիս է օբյեկտի մասին ամբողջական և իրական պատկերացում։
Գիտական, հոգեբանական դիտումը պահանջում է նպատակի առկայություն, դիտման գործընթացի կազմակերպվածություն, ստացված արդյունքների գրանցում, ինչպես նաև գրանցվող նյութի ամբողջականությունը և ադեկվատությունը։
Նպատակի գիտակցումը դիտման առարկան է։ Դիտողը գիտի, թե ինչ պետք է նկատի այս կամ այն իրավիճակում։ Հենց դրա վրա էլ նա կենտրոնացնում է իր ուշադրությունը։ Դիտման նպատակաուղղվածությունն ապահովում է նրա ընտրողական բնույթը՝ առանձնացնելով դիտողի համար էականը, կարևորը։
Պլանաչափությունը ենթադրում է և դիտման համակարգային բնույթը, այսինքն՝ առարկայի այդպիսի ընկալումը տալիս է նրա մասին ամբողջական պատկերացում։ Նպատակուղղվածությունը և նրանից բխող պլանաչափությունն ապահովում է դիտման կազմակերպվածությունը. Դիտողի որոշակի գործողությունների կարգավորվածությունը։ Դիտման գործընթացում շատ կարևոր է գործողությունների հաջորդականությունը։
Որպես գիտական մեթոդ՝ դիտումը պահանջում է նաև արդյունքների գրանցում։ Առանց արդյունքների գրանցման հնարավոր չէ հետագայում հաջողության հասնել։ Գրանցվում են ոչ միայն ուսումնասիրվող օբյեկտի հոգեբանական գործունեությունը, այլև դիտման օբյեկտիվ և սուբյեկտիվ պայմանները, հետևանքային հանգամանքները։
Դիտման արդյուքների գրանցման համար օգտագործվում են հատուկ բլանկներ, որոնցում նշվում են ուսումնասիրման խնդիրները, նաև սուբյեկտի՝ ուսումնասիրման ենթակա պարամետրերը։ Սովորաբար դրանք նշվում են սեղմ. հոգեբանի խնդիրն է բլանկի մեջ ներառել պայմանական նշաններ այս կամ այն բնութագրի վերաբերյալ։
Կարելի է օրինակ բերել «Զրույցի գրանցման բլանկը», որը կազմվել է 1974 թվականին Գուսնիկովի և Գյուրիչովի կողմից։ Վերջինս օգտագործվում է դիտման և զրույցի համար։ Առավել հետաքրքրական է բլանկի առաջին մասը, որը վերաբերում է դիտման գործընթացին։ Վերջինիս համաձայն՝ դիտման գործընթացում անհրաժեշտ է գրանցել.
Հոգեբանական դիտման համար մեծ նշանակություն ունի ադեկվատությունը։ Ընդհանուր առմամբ, ուշադրություն է դարձրվում ստացված արդյունքների և ուսումնասիրման առարկայի միջև համապատասխանությանը։ Ինչպես ցանկացած հոգեբանական մեթոդի, այնպես էլ դիտման գործընթացում օբյեկտի դերում հանդես են գալիս հոգեկանի կրողները՝ առանձին մարդիկ, կենդանիներ և դրան խմբերը, իսկ դիտման առարկայի դերում՝ այդ օբյեկտների հոգեկանի գործունեությունը։
Դիտման պայմանները կարող են դասակարգվել հետևյալ տեսակների մեջ.
Դիտման մեթոդի թերի կողմերին կարելի է վերագրել հետազոտողի պասիվ դերը, ով սպասում է իրեն հետաքրքրող դեպքին, թեև վերջինիս դրսևորման աստիճանը ոչ միշտ է բարձր, արդյունքների ընդհանրացման դժվարությունը, դիտվող երեևույթների ծագման հստակ պատճառների որոշման դժվարությունը և այլն։
Դիտման արդյունքների հուսալիությունը բարձրացնելու համար Ռայոնդ Քեթթելի կողմից առաջադրվել են հետևյալ սահմանափակումները.
Դիտման մեթոդը բավական բարդ, աշխատատար դիագնոստիկ գործիք է, որը դիտարկողից պահանջում է բարձր մասնագիտական փորձ և հատուկ պատրաստվածություն։
Օբյեկտիվ (արտաքին) դիտում-ինքնադիտում (ներքին դիտում)
Օբյեկտիվ դիտումը դիտում է դրսից. դիտողից դուրս գտնվող արտաքին օբյեկտների դիտում։ Որպես ուսումնասիրության ինքնուրույն միջոց՝ կիրառվում է հոգեբանության բոլոր բաժիններում, հատկապես սոցիալական, կրթության հոգեբանության մեջ և այլն; Դիտման այս տեսակի դեպքում ուրիշների հոգեկան երևույթների ուսումնասիրումը կապված է նրանց արտաքին դրսևորումների՝ շարժողական և վեգետատիվ ռեակցիաների, վարքի ընկալման հետ։
Ինքնադիտումը կամ ինտրոսպեկցիան սուբյեկտի՝ ինքն իրեն դիտումն է՝ սեփական գիտակցության և վարքի նկատմամբ։ Որպես գլխավոր տարր՝ մտնում է աուտոգեն մարզումների, աուտոհիպնոսի, հոգեբանական թրեյնինգի կազմի մեջ, որոնցում պահանջվում է հետևել սեփական ապրումներին և վարքին։
Դաշտային (բնական)-լաբորատոր (արհեստական) դիտում
Դաշտային դիտումը օբյեկտների, նրանց առօրյա կյանքի և գործունեության դիտումն է իրական պայմաններում։
Լաբորատոր դիտումը դիտումն է արհեստականորեն ստեղծված պայմաններում։ Այդ արհեստականության մակարդակը տարբեր է՝ նվազագույնից՝ բնական զրույց սովորական պայմաններում, մինչև առավելագույն՝ հետազոտություն՝ հատուկ տեխնիկական միջոցների օգտագործմամբ։ Ընդ որում, դիտման այս տեսակը կիրառելի է ոչ միայն լաբորատոր պայմաններում, այլև արհեստական ցանկացած իրավիճակներում։ Բժշկական պրակտիկայում դիտման այս տեսակն անվանում են կլինիկական դիտում. հիվանդի նկատմամբ դիտում նրա բուժման գործընթացում։
Անհատական-կոլեկտիվ դիտում
Անհատական դիտումն իրականացվում է մեկ դիտողի կողմից։ Կոլեկտիվ կամ խմբային դիտումն իրականացվում է մի քանի դիտողների համատեղ աշխատանքի միջոցով։ Ընդ որում, համատեղությունը որոշվում է, առաջին հերթին, ուսումնասիրության ընդհանրացվածությամբ (միասնական պլան, նպատակ, մեթոդիկա)։
Բամբակի ձոր
Բամբակի ձոր, ձորահովիտ և շրջան Մեծ Հայքի Գուգարք աշխարհում։ Հնում Վարդան պատմիչը նույնացրել է Տաշիրք գավառին։ Հետագայում Փամբակ շրջան Լոռու գավառում ։
Հոգեբանական դիտում
Պատահական-մտադրված դիտում
Տարբերում են պատահական դիտման երկու տեսակներ՝ կենցաղային, որը կատարվում է ցանկացած մարդու կողմից, ինչպես նաև մասնագետ-հոգեբանի կողմից ինքն իր և շրջապատող մարդկանց կամ կենդանիների նկատմամբ, և մասնագիտական, որն իրագործվում է պատահական՝ մասնագիտական գործունեության ընթացքում։ Այս կերպ գիտության մեջ շատ բացահայտումներ են կատարվել։ Օրինակ՝ պայմանական ռեֆլեքսը Պավլովի կողմից բացահայտվել է մարսողության ֆիզիոլոգիայի հետազոտության ընթացքում, այսինքն՝ այլ նպատակի ուսումնասիրման ժամանակ։
Բամբակի ձոր
Ավանդույթ
Այս ձորը լցվում է փափուկ և սպիտակ ամպերի քուլաներով, որոնք նման են բամբակի։ Դրա համար էլ կոչվում է Բամբակի ձոր   ։
Հոգեբանական դիտում
Պատահական-մտադրված դիտում
Մտադրված դիտումը նախօրոք պլանավորված դիտումն է, որը պահանջում է որոշակի նպատակներ։
Բամբակի ձոր
Ծանոթագրություններ
Կատեգորիա:Հայկական լեռնաշխարհի ձորահովիտներ
Հոգեբանական դիտում
Համակարգված-չհամակարգված դիտում
Առաջինը պահանջում է դիտման նպատակի և խնդիրների հստակ պատկերացում, դիտողի գործողությունների որոշակիություն և կանոնակարգվածություն, դիտվողների վարքային դրսևորումների գրանցման հստակ համակարգ։
Ժամանակային ասպեկտը բազմակի դիտումների պլանավորումն է և հաշվեկշռումը։ Այն շատ հաճախ օգտագործվում է լոնգիտյուդ (երկայնական) հետազոտություններում։
Չհամակարգված դիտումը ոչ խիստ դիտումն է՝ առանց որոշակի պլանի։ Ընթացակարգային տեսանկյունից ոչ համակարգվածությունը կարող է արտահայտվել դիտման որոշակի խնդիրների բացակայության, գրանցվող փաստերի չկանխատեսելու մեջ։ Ժամանակային ասպեկտում արտահայտվում է բազմակի դիտումների պատահականության մեջ։ Այսինքն՝ դիտման այս տեսակը բացառում է ուսումնասիրման գործընթացի ամբողջականությունը, ինչը հանգեցնում է հետազոտության ոչ հուսալի արդյունքների։ Այս մեթոդը նպաստում է մյուս կողմից անհատի կամ խմբային վարքի ընդհանրացված պատկերի ձևավորմանը։
Ամբողջական- ոչ ամբողջական դիտում
Ամբողջական դիտման ընթացքում դիտողի համար մատչելի առավելագույն ինֆորմացիան։ Նպատակն է օբյեկտի հստակ, մանրամասն ուսումնասիրումը։ Սակայն, «ամբողջականություն» հասկացությունը հարաբերական է, և նրա մակարդակը կախված է դիտողի օբյեկտիվ և սուբյեկտիվ հնարավորություններից։
Ոչ ամբողջական դիտման ընթացքում ուշադրություն է դարձրվում իրավիճակի և դիտվողների վարքի օպտիմալ պարամետրերի վրա։ Դրանց գրանցումը նախօրոք է որոշվում ՝ կախված դիտման պայմաններից։ Որպես կանոն, գործընթացի կարգավորումը չի սահմանափակում դիտողի գործողությունները, թույլ է տալիս մանրամասն հետևել գլխավոր խնդրին և մեծացնում է լրացուցիչ կարևոր փաստերի հայտնաբերման հավականությունը։
Համընդհանուր-ընտրողական դիտում
Համընդհանուր դիտումը օբյեկտի անընդհատ դիտումն է՝ առանց ընդմիջման։ Սովորաբար կիրառվում է կարճաժամկետ ուսումնասիրման դեպքում ավելի շատ ինֆորմացիա ստանալու համար։
Ընտրողական դիտումն իրականացվում է դիտողի կողմից ընտրված հատուկ ժամանակամիջոցներում։
Հաստատուն-գնահատողական դիտում
Հաստատուն դիտման ընթացքում նկատված երևույթները և գործողությունները միայն գրանցվում են և քննարկման ենթակա չեն։ Այսինքն՝ դիտումն ուղեկցվում է դիտված երևույթների ամբողջական գրացմամբ, բայց առանց դիտողի վերաբերմունքի և գնահատականի արտահայտման։
Գնահատողական դիտումն ուղեկցվում է դիտողի կողմից իրավիճակի և գրանցված երևույթների գնահատմամբ։ Որպես գնահատողական դիտման տեսակներ՝ առանձնացվում են ընդհանրացնող դիտումը, որն ուղեկցվում է սեղմ գրանցումով՝ արտացոլելով դիտողի կողմից առավել նկատված փաստերը, մեկնաբանական դիտումը հիմնվում է համեմատման, դասակարգման գործընթացների վրա։
Ստանդարտ-ոչ ստանդարտ դիտում
Ստանդարտ դիտումն իրագործվում է նախօրոք մշակված սխեմայով, գրանցման ձևով։ Ընդ որում, այս դեպքում հաճախ օգտագործվում են բլանկներ։ Կիրառվում է, երբ ուսումնասիրվող գործընթացը հասկանալի է, և պահանջվում է միայն ճշգրտում և լրացուցիչ ինֆորմացիայի ստացում։
Ոչ ստանդարտ դիտումը չկարգավորված դիտումն է, որի ընթացքում կատարվածի նկարագրումը դիտողի կողմից արտահայտվում է ազատ ձևով։ Այս մեթոդը թույլ է տալիս նոր ձևով դիտարկել օբյեկտը և տեսնել նախկինում չնկատած օրիանաչափությունները։
Բաց-փակ դիտում
Բաց դիտման ընթացքում դիտվողները գիտեն որպես ուսումնասիրման օբյեկտ իրենց դերի մասին։ Սովորաբար հայտնի է նաև դիտողը։ Սակայն դիտողի հարաբերական ազատությունը այստեղ ուղեկցվում է որոշակի դժվարություններով։ Բացահայտելով ուսումնասիրման նպատակները՝ դիտողը կարող է զրկվել դիտվողի հետ համագործակցությունից և չկարողանալ ազդել նրա վարքի վրա։ Այս դեպքում դիտվողի վարքը կարող է դառնալ արհեստական։
Փակ դիտման ժամանակ հետազոտվողին չեն հայտնում այդ մասին, իրականացվում է նրանից անկախ։ Սակայն այս մեթոդը ուղեկցվում է դժվարություններով, երբ դիտվողն արդյունքում պարզում է, որ ինքը եղել է դիտման օբյեկտ։ Այս մեթոդի առավելությունն այն է, որ բացառում է փորձարկվողի վրա դիտողի ազդեցությունը։
Ներառված-չներառված դիտում
Ներառված դիտման ընթացքում դիտողը ներառվում է հետազոտվող խմբի մեջ և ուսումնասիրում այն, այսպես ասած, ներսից։ Առավելություններն են վառ տպավորությունները, հնարավորությունն ավելի խորը ներթափանցելու խմբի մթնոլորտի մեջ և հասկանալու մարդկանց ներաշխարհը։
Ներառված դիտման յուրահատուկ տարատեսակ է աշխատանքային մեթոդը, որի ընթացքում դիտողն ինքը կատարում է աշխատանքային գործողություններ այս կամ այն ոլորտում՝ ընդ որում համատեղ աշխատանքային գործունեության ընթացքում բացահայտում իրեն հետաքրքրող երևույթները։
Ոչ ներառված դիտումը դիտում է կողքից՝ առանց օբյեկտի վրա դիտողի ազդեցության։
Ուղղակի-անուղղակի դիտում
Ուղղակի (անմիջական) դիտումն իրականացվում է հենց անմիջական դիտողի կողմից։
Անուղղակի դիտումն իրականացվում է միջնորդների միջոցով։ Միջնորավորում կարող է իրագործվել ոչ միայն մարդկանց կողմից, այլև տեխնիկական միջոցներով. օրինակ՝ դիտվողի բացակայության ժամանակ ձայնագրման սարքի օգտագործումը։
Դիտավորյալ-ոչ դիտավորյալ դիտում
Դիտավորյալ դիտման ընթացքում դիտողը դիտվողին դրդում է որոշակի գործողության։ Դա կիրառվում է ուսումնասիրվող երևույթի ընդգծման համար։
Ոչ դիտավորյալ դիտման ընթացքում բացակայում է հետազոտողի հատուկ դրդողական ազդեցությունը դիտվողի վրա։
Աղբյուրներ
Կատեգորիա:Հոգեբանության մեթոդներ Կատեգորիա:Փորձարարական հոգեբանություն Կատեգորիա:Գոյաբանություն
Բեդաձոր (առվակ)
Բեդաձոր , առվակ Ճորոխի ավազանում, Լիվանայի հովտում։ Անցնում է համանուն գյուղի տարածքով և ձախից միանում է Ճորոխի Փեսունջուր վտակին ։
Ծանոթագրություններ
Կատեգորիա:Առվակներ
Նիկոլայ Կոսենկո
Նիկոլայ Վասիլևիչ Կոսենկո (Николай Васильевич Косенко, ), ռուս խորհրդային գրող, Ռուս գրողների միության անդամ (1991)։
Կենսագրություն
Նիկոլայ Վասիլևիչ Կոսենկոն ծնվել է 1943 թվականի մայիսի 23-ին Վորոնեժի մարզի Ռոսսոշանսկի շրջանի Կրինիչնոե գյուղում։ Ապագա գրողի մանկությունը անցել է Կրինիչնոե գյուղում, որտեղ էլ ավարտել է դպրոցը։ 1961 թվականին մեկնում է Դոնի Ռոստով։ Դպրոցն ավարտելուց հետո ծառայել է բանակում, այնուհետև աշխատել է կռունկավար, բեռնակիր, էլեկտրիկ։ 1977 թվականին ավարտել է Գորկու անվան գրականության ինստիտուտը, աշխատել «Դոն» գրական ամսագրում, իսկ 1992 թվականից աշխատել է «Գյուղացի» գրական թերթում։
Ստեղծագործական ուղի
Ն. Կոսենկոյի առաջին «Հազվագյուտ աստղեր» հրատարակվել է 1982 թվականին։ Հաջորդ «Բարի մարդկանց միջավայրում» գրքում գրողը նկարագրում է իրեն մանկությունից հայտնի գյուղացիների կյանքը։ Նրա կողմից գրվել է «Արձակուրդները Ապիմոնդիում » վիպակը քաղաքացի երեխաների մասին, որոնք անցկացնում են իրենց ամառային արձակուրդները գյուղում։ 1991 թվականին Կոսենկոն, որպես արձակագիր, ընդունվում է Ռուս գրողների միություն։
Նիկոլայ Վասիլևիչ Կոսենկոն մահացել է 1993 թվականի հուլիսի 22-ին, թաղված է ռոստովյան Հյուսիսային գերեզմանատանը։
Արտաքին հղումներ
Կատեգորիա:Ռուս գրողներ Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:Ռուսաստանի գրողների միության անդամներ
Կրասնոարմեյսկի շրջան (Սամարայի մարզ)
Կրասնոարմեյսկի շրջան (Красноармейский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1935 թվականին։ Վարչական կենտրոնը՝ Կրասնոարմեյսկոե ։
Աշխարհագրություն
Շրջանի տարածքի մակերեսը կազմում է 2190 կմ²։
Բնակչություն
2010 թվականի մարդահամարի արդյունքներով շրջանում բնակվում էր 18250 մարդ։ Բնակչության խտությունը կազմում էր 8,33 մարդ/կմ²։
Ազուրիտ
Ազուրիտ, պղնձի փխրուն, վառ կապույտ գույնի հանքաքար, կարբոնատ, քիմիական բանաձևը Cu3(CO3)2(OH)2, հայտնի է եղել դեռևս հնագույն ժամանակներից։ 19-րդ դարի սկզբին հայտնի էր նաև «չեսիլիտ» անվամբ Չեսի Լե Մայն (Ֆրանսիա, Լիոնի մոտակայքում) տեղանքի պատվին, որտեղ արտահանում էին ազուրիտը Այն հիշատակվում է Պլինիոս Ավագի «Բնագիտական պատմություն» աշխատությունում հունարեն «kuanos» (κυανός, «վառ կապույտ») և լատիներեն «caeruleum» անվանումներով ։ Ազուրիտի գույնը բացարձակապես վառ և մաքուր կապույտ է, այդ իսկ պատճառով այս հանքաքարը հնագույն ժամանակներից միտում ունի ասոցացվելու ցածր խոնավության անապատների վառ կապույտի և ձմեռային երկնքի գույների հետ։ Ժամանակակից անվանումը արտացոլում է այդ ասոցիացիան, քանի որ «ազուրիտը» և «լազուրիտը» ստացվել են պարսկերեն «lazhward » (لاژورد, «լաջվարդ») բառից, որը մի այլ վառ կապույտ գույնի քարի (լաջվարդ, ազուրի քար) հանքավայրերով հայտնի շրջան էր։
Հանքաբանություն
Ազուրիտը պղնձի (II) երկու հիմնային կարբոնատներից մեկն է, իսկ մյուսը վառ կանաչ գույնի մալաքիտն է։ Պղնձի սովորական կարբոնատ (CuCO3) բնության մեջ գոյություն չունի։ Ազուրիտի քիմիական կազմն արտահայտվում է հետևյալ բանաձևով Cu3(CO3)2(OH)2, ընդ որում պղնձի (II) կատիոնները կապված են երկու տարբեր անիոնների հետ՝ կարբոնատ և հիդրօքսիլ։ Ազուրիտի մանր բյուրեղներ կարող են ստացվել նատրիումի կարբոնատի Na2CO3 հագեցած լուծույթին մի քանի կաթիլ պղնձի սուլֆատի CuSO4  լուծույթ ավելացնելիս, սկզբում  ինտենսիվ խառնում են, հետո մեկ գիշեր թողնում հանգստանալու։ Ազուրիտի բյուրեղավանդակը մոնոկլինային է։ Մեծ բյուրեղները վառ կապույտ են, հաճախ պրիզմատիկ ։ Ազուրիտի նմուշները կարող են լինել հոծ ագրեգատներից սկսած մինչև հանգուցավորներ։ Նրանք հաճախ ունենում են ստալակտիների ձև։ Նմուշների գույնը ժամանակի ընթացքում խամրելու միտում ունի, քանի որ նմուշի արտաքին մակերևույթը հողմահարվում է վերածվելով մալաքիտի։ Ազուրիտը փխրուն է, ամրությունը ըստ Մոոսի սանդղակի 3,5-ից մինչև 4, տեսակարար կշիռը 3,77-ից մինչև 3,89։ Ջերմության ազդեցության տակ ազուրիտը քայքայվում է, կորցնելով ածխաթթու գազ և ջուր առաջացնում է պղնձի (II) օքսիդի CuO սև փոշի։ Կարբոնատների բնորոշ հատկությունը աղաթթվով մշակելիս փրփրելու ընդունակությունն է։
Գույն
Ազուրիտի ու մալաքիտի օպտիկական հատկությունները (գույնը, ինտենսիվությունը) բնութագրական են պղնձի (II) իոնին, որի կոորդինացիոն կոմպլեքս միացություններից շատերը նույնպես ցուցաբերում են նման գույներ։ Ըստ լիգանդների դաշտերի տեսության գույնը ցածր էներգիայով էլեկտրոնների d-d անցման հետևանք է։
Հողմահարում
Ազուրիտը մալաքիտի համեմատ բաց օդում կայուն չէ և հաճախ հողմահարման արդյունքում ձևափոխվում է մալաքիտի։ Հողմահարման այդ գործընթացը իրենից ներկայացնում է ածխաթթու գազի (CO2) մի քանի միավորների փոխարինում ջրով (H2O), որի արդյունքում փոխվում է կարբոնատ հիդրօքսիդ հարաբերակցությունը՝ ազուրիտից 1:1 մինչև մալաքիտ՝ 1: 2 :
Գունանյութ
Ազուրիտը չի հանդիսանում օգտակար պիգմենտ, որովհետև օդում կայուն չի։ Բայց և այնպես հնագույն ժամանակներում այն օգտագործվել է որպես կապույտ գունանյութ ։ Բնական ազուրիտի օգտագործման դեպքեր հայտնի են Սինայում և Եգիպտոսի արևելյան անապատներում։ Այդ մասին հայտնել է Ֆ. Կ. Ջ. Սփերելը (1895) հետևյալ օրինակներում՝ Չորրորդ դինաստիայի (Ք.ա. 2613-2494), Հինգերորդ դինաստիայի (Ք.ա. 2494-2345) ինչպես նաև Տասնութերերդ դինաստիայի (1543–1292 թվականներ ) ժամանակահատվածներում ազուրիտն օգտագործվել է մումիաների պատյանները, բուրգերի պատերը նկարազարդելու համար ։ Կախված ազուրիտի մանրացման աստիճանից ու նրանում պղնձի հիմնային կարբոնատի պարունակությունից, այն տալիս է կապույտի տարբեր երանգների լայն սպեկտր։ Ազուրիտը հայտնի է եղել նաև «լեռնային կապույտ» կամ «հայկական քար» անուններով։ Յուղերի հետ խառնելիս այն թեթևակի կանաչում է, իսկ ձվի դեղնուցով պատրաստած ազուրիտը կանաչամոխրագույն է։ Ինչքան հին է ազուրիտի պիգմենտը, այնքան ավելի կանաչավուն երանգ է այն դրսևորում, պատճառը ազուրիտի հողմահարումն է, որի արդյունքում այն վերածվում է մալաքիտի։ Ազուրիտի մեծ մասը ստացել է անվան ոչ ճիշտ պիտակավորում, այն է «լաջվարդ», որն օգտագործվում է մի շարք կապույտ գունանյութերի համար։ Միջնադարյան նկարների քիմիական անալիզի արդյունքում պարզվել է, որ ազուրիտը նկարիչների կողմից օգտագործվել է որպես կապույտի տարբեր երանգներ ստանալու հիմնական աղբյուր։
Լաջվարդը (ուլտրամարին գունանյութ) միջնադարում հիմնականում արդյունահանվում էր Ավղանստանում, իսկ ազուրիտը այդ ժամանակ տարածված հանքաքար էր Եվրոպայում։ Մեծ հանքավայրեր կային Ֆրանսիայում, Լիոնի մոտակայքում։ 12-րդ դարում ազուրիտը արդյունահանվել է Սաքսոնիայում գտնվող արծաթի հանքերում ։
Տաքացման ճանապարհով կարելի է ազուրիտը տարբերել մաքուր բնական կապույտ ուլտրամարինից։ Ավելի թանկարժեք, բայց ավելի քիչ կայուն գունանյութ, այսպես է բնութագրում ազուրիտը իտալական նկարիչ Չենինո դ՚Անդրեա Չենինին։ Ուլտրամարինը դիմանում է ջերմությանը, իսկ ազուրիտը վեր է ածվում սև գույնի պղնձի օքսիդի CuO: Բայց ազուրիտը մեղմորեն տաքացնելիս այն վեր է ածվում մուգ կապույտ գույնի պիգմենտի, որն օգտագործվում է ճապոնական ներկերի տեխնիկայում։
Ակնագործություն
Ազուրիտը երբեմն օգտագործվում է ուլունքներ և այլ ակնագործական իրեր պատրաստելու համար, ինչպես նաև որպես շինվածքային քար։ Բայց և այնպես նրա փափկությունը և վառ կապույտ գույնը կորցնելու հատկությունը սահմանափակում են նրա գործածությունը եղանակային տարբեր պայմաններում։
Հավաքածուներ
Ազուրիտի ինտենսիվ կապույտ գույնը նրան դարձնում է հանրաճանաչ քարերի կոլեկցիա հավաքողների շրջանում։ Բայց և այնպես ուժեղ լույսի, տաքության, բաց օդի պայմաններում ազուրիտի վառ գույնը ժամանակի հետ խամրելու հակում ունի։ Որպեսզի պահպանվի ազուրիտի նմուշի անարատ գույնը, կոլեկցիոներները պետք է հանքաքարի պահելու պայմանները նմանեցնեն նրա բնական պայմաններին՝ մութ, սառը, հերմետիկ տարածք։
Հետախուզական աշխատանքներ
Չնայած ազուրիտը չի համարվում պղնձի ստացման համար հիմնական հանքաքար, բայց այն հանդիսանում է մակերևութային լավ ինդիկատոր պղնձի սուլֆիդի հողմահարված հանքերը հայտնաբերելու համար։ Ազուրիտը սովորաբար հանդիպում է քիմիական բաղադրությամբ իրեն շատ մոտ մալաքիտի համադրությամբ, որի արդյունքում ստացվում է վառ կապույտի ու վառ կանաչի ապշեցուցիչ համադրություն, ինչն էլ ակնհայտորեն վկայում է պղնձի հանքաքարի առկայության մասին։
Պատմություն
Ազուրիտի ու մալաքիտի օգտագործումը որպես ինդիկատոր պղնձի հանքերի համար անուղղակիորեն բերեց անգլերեն լեզվում «նիկել» տարրի անվանմանը։ Նիկելինը՝ նիկելի հիմնական հանքաքարը հայտնի նաև որպես նիկոլիտ, մակերևույթում հողմահարվում է առաջացնելով կանաչ միներալ (անաբերգիտ), որը հիշեցնում է մալաքիտ։ Այդ նմանությունը հանգեցնում էր այն բանին, որ մարդիկ փորձում էին հալեցնել նիկելինը համոզված լինելով, որ դա պղնձի հանքաքար է, բայց այդ փորձերը միշտ ավարտվում էին անհաջողությամբ նիկելի վերականգնման համար անհրաժեշտ բարձր հալման ջերմաստիճանի պատճառով։ Գերմանիայում այդ խաբուսիկ հանքաքարը դարձավ հայտնի որպես «կուպֆերնիկել» թարգմանաբար «պղնձե սատանա»։ Շվեդացի ալքիմիկ բարոն Ակսել Ֆրեդերիկ Կրոնշտեդտը, որի ուսուցիչը եղել է Գեորգ Բրանդտը՝ նիկելանման մետաղական կոբալտի հայտնաբերողը, հասկացավ, որ հնարավոր է կուպֆերնիկելում թաքնված է նոր մետաղ, և 1751 թվականին նրան հաջողվեց հալեցնել կուպֆերնիկելը նախկինում անհայտ արծաթասպիտակ, երկաթանման մետաղի արտադրության համար։ Տրամաբանական էր, որ Կրոնշտեդտը իր նոր մետաղը անվանեց «կուպֆերնիկելի» «նիկել» մասի պատվին։
Արտաքին հղումներ
Կատեգորիա:Միներալներ Կատեգորիա:Թանկարժեք քարեր
Բիզիջիկ
Բիզիջիկ, արոտավայր Լեռնային Կիլիկիայում, Սարոսի հովտում, Թեքիրից հյուսիս, Անաշա լեռան մոտ ։
Ծանոթագրություններ
Կատեգորիա:Հայկական լեռնաշխարհի արոտավայրեր
Խեսուս Լարանյագա
Կենսագրություն
Խեսուս Լարանյագան ծնվել է 1901 թվականի ապրիլի 17-ին Բասկերի երկրի Վիլյառեալ դե Ուրեչա բնակավայրում շինարարական կապալառուի ընտանիքում։ Մի քանի տարի գերազանց առաջադիմությամբ սովորել է սեմինարիայում, սակայն կարգապահությունը չպահպանելու պատճառաբանությամբ հեռացվել է։
Մատյուրեն Ռենիե
Մատյուրեն Ռենիե (Regnier), ֆրանսիացի բանաստեղծ։ Շարունակել է Ֆ․ Ռաբլեի և Կ․ Մարոյի ավանդույթները, յուրացրել «Պլեադայի» փորձը և Ֆ․ Մալերբի դասերը։ Ռենիեի «Երգիծանքներ» (1608-1613) գլխավոր ստեղծագործությունում տրված է ֆրանսիական հասարակության կյանքի պատկերը 16-17-րդ դարերի սահմանագծում։ Կենցաղային տարրը և սոցիալական ու հոգեբանական ճշգրիտ բնութագրումները Ռենիեի գործերում զուգակցվում են փիլիսոփայական և բարոյաէթիկական ընդհանրացումներին։ «Երգիծանքները» ազդեցություն են ունեցել այդ ոճի զարգացման վրա՝ կլասիցիզմի գրականության մեջ (Ն․ Բուալո, ժ․ դը Լաֆոնթեն), մասամբ նաև դրամատուրգիայում (Մոլիեր)։
Խեսուս Լարանյագա
Կենսագրություն
1930 թվականին Խակա քաղաքի կայազորի խռովության ժամանակ Խեսուս Լարանյագան ձերբակալվում է և բանտից ազատ արձակվում 1931 թվականի փետրվարին։ Երբ նռչակվում է Իսպանիայի երկրորդ հանրապետությունը, Լարանյագան ընտրվում է Իսպանիայի կոմունիստական կուսակցության տեղական կառույցի քարտուղար։ Մեծ դերակատարում է ունեցել բազմաթիվ գործադուլների կազմակերպման գործում, որոնք տեղի են ունեցել Գիպուսկոա։
Մատյուրեն Ռենիե
Արտաքին հղումներ
Կատեգորիա:Ֆրանսիացի բանաստեղծներ Կատեգորիա:17-րդ դարի ֆրանսիացի գրողներ Կատեգորիա:Բանաստեղծներ այբբենական կարգով
Խեսուս Լարանյագա
Իսպանիայի քաղաքացիական պատերազմի ժամանակաշրջան
1936 թվականի հուլիսին տեղի ունեցած հեղաշրջման փորձից հետո Խեսուս Լարանյագան զբաղեցրեց նոր ձևավորված Սան Սեբաստիանի պաշտպանության խորհրդի ռազմական կոմիսարի պաշտոնը։ Մադրիդյան կառավարությունը հետագայում նրան անվանեց Բասկերի երկրի կոմիսար։ Բասկերը չէին վստահում Լարանյագային որպես կոմունիստի, իսկ կոմունիստները նրան կասկածանքով էին վերաբերվում որպես բասկի։ Խեսուս Լարանյագան ստանձնեց Խոսե Անտոնիո Ագուիրեյի բասկյան կառավարության բանակի մի մասը, որն ուներ 25000 զինվոր։ Նրա ղեկավարած բանակը 1936 թվականի դեկտեմբերին մասնակցեց Վիլյառեալի հարավային առաջխաղացմանը։ Բանակը չուներ օդային աջակցություն, սակայն զորքերը սկզբնական շրջանում ունեին բարձր մարտական ոգի։
Բասկերի երկրի կառավարությունը պաշտոնապես չէր ընդունում Լարանյագայի նշանակումը մինչև 1937 թվականի մայիսը։ Այդ ժամանակաշրջանում Իսպանիայի կոմունիստական կուսակցությունը բասկյան իշխանության հետ դժվարին հարաբերություններ ուներ։ 1937 թվականի հուլիսի 27-ին տեղի ունեցած կուսակցության համագումարի ժամանակ Լարանյագան բուռն քննադատության արժանացավ Բասկերի Երկրի կառավարության կողմից, բայց նույն թվականի օգոստոսի 4-ին նա հաստատվեց Հյուսիսային բանակի բրիգադի կոմիսարի պաշտոնում։
Հետագա տարիներ
Երկրորդ համաշխարհային պատերազմի սկզբին՝ 1939 թվականի սեպտեմբերին, Խեսուս Լարանյագան Փարիզում էր, այնուհետև տեղափոխվում է Նյու Յորք, որտեղ հանդիպում է բասկյան կոմունիստների առաջնորդ Ռամոն Օրմասաբլին։
1941 թվականի հոկտեմբերի 5-ին խումբը պորտուգալական ոստիկանության կողմից Լիսաբոնում ձերբակալվում է և հանձնվում իսպանական իշխանություններին։ 1942 թվականի հունվարի 19-ին գնդապետ Ֆելիքս Գարսիա Նավախասայի ղեկավարությամբ ռազմական դատարանը Լարանյագային ու նրա երեք ընկերներին խռովությանը մասնակցելու և «Պետական անվտանգության մասին» օրենքը խախտելու համար դատապարտում է մահվան։ Խեսուս Լարանյագան գնդակահարվում է 1942 թվականի հունվարի 21-ի առավոտյան։
Գրականություն
Կատեգորիա:Ապրիլի 17 ծնունդներ Կատեգորիա:1901 ծնունդներ Կատեգորիա:Վիլյառեալ դե Ուրեչա քաղաքում ծնվածներ Կատեգորիա:Հունվարի 21 մահեր Կատեգորիա:1942 մահեր Կատեգորիա:Մադրիդ քաղաքում մահացածներ Կատեգորիա:Բասկեր Կատեգորիա:Իսպանիայի քաղաքացիական պատերազմ Կատեգորիա:Իսպանիայի կոմունիստական կուսակցություն
Բոցիկ
Բոցիկ, լեռ Հայկական լեռնաշխարհում, Հայկական Պար լեռնաշղթայում, Վերին Բասենի շրջանի հարավարևելյան կողմում Խոսրովերան գյուղի մոտ։ Սև, ապառաժոտ, բարձրադիր լեռ է։ Գրականության մեջ հիշատակվում է իբրև գործող հրաբուխ, որն իբր հաճախակի ժայթքել է անցյալ դարերում ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Թուրքիայի լեռներ
Ռոնի
Բնակչություն
2010 թվականի տվյալներով՝ համայնքի բնակչությունը կազմում է 105 մարդ։
Տնտեսություն
2010 թվականին համայնքի 76 աշխատունակ (15-64 տարեկան) բնակիչներից 53-ը տնտեսապես ակտիվ էին, 23-ը՝ ոչ ակտիվ (ակտիվության ցուցանիշը կազմել է 69,7%, 1999 թվականին եղել է 75,0%)։ 53 տնտեսապես ակտիվ բնակիչներից աշխատում էին 39-ը (23 տղամարդ և 16 կին), գործազուրկ էին 14 մարդ (8 տղամարդ և 6 կին)։ 23 տնտեսապես ոչ ակտիվ բնակիչներից 5-ը եղել են աշակերտներ կամ ուսանողներ, 7-ը՝ թոշակառուներ, 11-ը տնտեսապես ոչ ակտիվ էին այլ պատճառներով ։